
MUUDATUSETTEPANEKUD
Naiste õiguste ja soolise võrdõiguslikkuse komisjon esitab väliskomisjonile kui vastutavale komisjonile järgmised muudatusettepanekud:
<RepeatBlock-Amend><Amend>Muudatusettepanek		<NumAm>1</NumAm>
<DocAmend>Resolutsiooni ettepanek</DocAmend>
<Article>Põhjendus G (uus)</Article>
	

	Resolutsiooni ettepanek
	Muudatusettepanek

	
	G. 	arvestades, et vaesusest tingitud rändeolukord suurendab naiste kokkupuudet vägivalla, sealhulgas seksuaalse vägivallaga; arvestades, et ÜRO pagulaste ülemvoliniku andmetel on 90 % Vahemere rändetee kaudu liikuvatest naissoost rändajatest kas smugeldajate või teiste rändajate poolt toime pandud vägistamise ohvrid1a;

	
	____________________

	
	1a UN News, „Women forced to flee their homes face increased risks of sexual violence, UNHCR warns“ (Naised, kes on sunnitud oma kodust põgenema, seisavad silmitsi suurema seksuaalse vägivalla ohuga, hoiatab UNHCR) https://news.un.org/fr/story/2024/11/1150996.



Or. <Original>{EN}en</Original>
</Amend>
<Amend>Muudatusettepanek		<NumAm>2</NumAm>
<DocAmend>Resolutsiooni ettepanek</DocAmend>
<Article>Põhjendus H (uus)</Article>
	

	Resolutsiooni ettepanek
	Muudatusettepanek

	
	H. 	arvestades, et üha rohkem naisi ja tütarlapsi ELis elab naiste suguelundite moonutamise tagajärgedega1a; arvestades, et ohustatud tütarlaste arv kasvab igal aastal pidevalt, eelkõige selliste tütarlaste arv, kes on pärit riikidest, kus naiste suguelundite moonutamist praktiseeritakse, näiteks Somaaliast, Senegalist, Nigeeriast, Etioopiast ja Kamerunist, kusjuures nende osakaal on märkimisväärne Hispaanias (9–15 %), Taanis (11–21%), Austrias (12–18%) ja Luksemburgis (12–17%);

	
	____________________

	
	1a Euroopa Soolise Võrdõiguslikkuse Instituut, „Estimation of girls at risk of women genital mutilation in the European Union: Denmark, Spain, Luxembourg and Austria“ (Naiste suguelundite moonutamise ohus olevate tütarlaste hinnanguline arv Euroopa Liidus: Taani, Hispaania, Luksemburg ja Austria), https://eige.europa.eu/publications-resources/publications/estimation-girls-risk-female-genital-mutilation-european-union-denmark-spain-luxembourg-and-austria. 


Or. <Original>{EN}en</Original>
</Amend>
<Amend>Muudatusettepanek		<NumAm>3</NumAm>
<DocAmend>Resolutsiooni ettepanek</DocAmend>
<Article>Põhjendus I (uus)</Article>
	

	Resolutsiooni ettepanek
	Muudatusettepanek

	
	I. 	arvestades, et sundabielud1a on endiselt levinud mitmes maailma piirkonnas, eelkõige Sahara-taguses, Lääne- ja Kesk-Aafrikas; arvestades, et nendest teatatakse üha enam Euroopa rändajate kogukondades, eelkõige tütarlaste seas, kes on pärit riikidest, kus see tava on levinud ja seaduslik;

	
	____________________

	
	1a ÜRO, „Child and forced marriage, including in humanitarian contexts“ (Lapsed ja sundabielud, sealhulgas humanitaarolukorras), https://www.ohchr.org/es/women/child-and-forced-marriage-including-humanitarian-settings. 


Or. <Original>{EN}en</Original>
</Amend>
<Amend>Muudatusettepanek		<NumAm>4</NumAm>
<DocAmend>Resolutsiooni ettepanek</DocAmend>
<Article>Põhjendus J (uus)</Article>
	

	Resolutsiooni ettepanek
	Muudatusettepanek

	
	J.	 arvestades, et tõendid näitavad, et perekondade lagunemine ja stabiilsete perestruktuuride puudumine seavad naised ja lapsed ebaproportsionaalselt ebakindlasse sotsiaalsesse ja majanduslikku olukorda, õõnestavad nende turvalisust, heaolu ja võimalusi, nõrgestavad sotsiaalset ühtekuuluvust ja soodustavad poliitilist ebastabiilsust1a;

	
	____________________

	
	1a Majandusliku Koostöö ja Arengu Organisatsioon, „OECD Family Database“ (OECD andmebaas perekondade kohta), https://www.oecd.org/en/data/datasets/oecd-family-database.html. 


Or. <Original>{EN}en</Original>
</Amend>
<Amend>Muudatusettepanek		<NumAm>5</NumAm>
<DocAmend>Resolutsiooni ettepanek</DocAmend>
<Article>Põhjendus K (uus)</Article>
	

	Resolutsiooni ettepanek
	Muudatusettepanek

	
	K. 	arvestades, et kristlikud kogukonnad on endiselt kõige tagakiusatum usurühm kogu maailmas, kusjuures naised ja tütarlapsed on sageli seksuaalse vägivalla ja sunniviisilise usuvahetuse sihtmärgiks1a;

	
	____________________

	
	1a Open Doors, „Worldwide: Insecurity - The Gender Report 2024“ (Maailm: Ebakindlus – soolise võrdõiguslikkuse 2024. aasta aruanne), https://www.opendoors.org/en-US/research-reports/articles/stories/Worldwide-Insecurity-The-Gender-Report-2024/. 


Or. <Original>{EN}en</Original>
</Amend>
<Amend>Muudatusettepanek		<NumAm>6</NumAm>
<DocAmend>Resolutsiooni ettepanek</DocAmend>
<Article>Põhjendus L (uus)</Article>
	

	Resolutsiooni ettepanek
	Muudatusettepanek

	
	L.	arvestades, et sündimata lapse sool põhinev selektiivne abort mõjutab jätkuvalt miljoneid tütarlapsi kogu maailmas, kusjuures Indias ja Hiinas esineb märkimisväärne sooline tasakaalustamatus; arvestades, et see tava ei kahjusta mitte ainult põhiõigust elule, vaid kujutab endast ka soolise diskrimineerimise vormi;


Or. <Original>{EN}en</Original>
</Amend>
<Amend>Muudatusettepanek		<NumAm>7</NumAm>
<DocAmend>Resolutsiooni ettepanek</DocAmend>
<Article>Põhjendus M (uus)</Article>
	

	Resolutsiooni ettepanek
	Muudatusettepanek

	
	M. 	arvestades, et sundabort ja abordile sundimine on põhiliste inimõiguste raske rikkumine ja naistevastase vägivalla vorm, mis jätab emad ilma väärikusest ja sündimata lapsed ilma õigusest elule; arvestades, et see tava ei kahjusta mitte ainult emadust ja perekonda, vaid toob esile ka inimelu tühiseks pidamise ohtlikud tagajärjed;


Or. <Original>{EN}en</Original>
</Amend>
<Amend>Muudatusettepanek		<NumAm>8</NumAm>
<DocAmend>Resolutsiooni ettepanek</DocAmend>
<Article>Põhjendus N (uus)</Article>
	

	Resolutsiooni ettepanek
	Muudatusettepanek

	
	N. 	arvestades, et asendusemaduse, sundabielu ja ebaseadusliku lapsendamise eesmärgil toimuv ärakasutamine kuulub direktiivis (EL) 2024/17121a inimkaubandusena käsitatavate tavade hulka; arvestades, et naiste- ja tütarlastevastase vägivalla küsimustega tegelev ÜRO eriraportöör liigitas asendusemaduse oma raportis naiste- ja tütarlastevastase vägivalla kohta (A/80/158)1b majandusliku, psühholoogilise, füüsilise ja reproduktiivvägivalla vormiks;

	
	____________________

	
	1a Euroopa Parlamendi ja nõukogu 13. juuni 2024. aasta direktiiv (EL) 2024/1712, millega muudetakse direktiivi 2011/36/EL, milles käsitletakse inimkaubanduse tõkestamist ja sellevastast võitlust ning inimkaubanduse ohvrite kaitset (ELT L, 2024/1712, 24.6.2024, ELI: http://data.europa.eu/eli/dir/2024/1712/oj).
1b ÜRO Peaassamblee, „Violence against women and girls, its causes and consequences (Naiste- ja tütarlastevastane vägivald, selle põhjused ja tagajärjed) – peasekretäri teade“, 80. istungjärk, https://docs.un.org/en/A/80/158. 


Or. <Original>{EN}en</Original>
</Amend>
<Amend>Muudatusettepanek		<NumAm>9</NumAm>
<DocAmend>Resolutsiooni ettepanek</DocAmend>
<Article>Põhjendus O (uus)</Article>
	

	Resolutsiooni ettepanek
	Muudatusettepanek

	
	O. 	arvestades, et naiste- ja tütarlastevastase vägivalla küsimustega tegeleva ÜRO eriraportööri aruandes (A/HRC/59/47)1a rõhutatakse, et soospetsiifilise keele ja sookategooriate süstemaatiline eemaldamine õigusaktidest ja poliitikast on otsene rünnak naiste vastu, õõnestades nende kaitset ning hägustades vägivalla ja diskrimineerimise tegelikke põhjuseid; arvestades, et nagu samas aruandes märgitud, seisavad mitmes riigis bioloogilise soo poliitilist tähtsust kaitsvad naised silmitsi tsensuuri, õigusliku ahistamise, töö- ja sissetuleku kaotuse, platvormidelt ja sõnavõttudelt eemaldamise ning nende teadusuuringute avaldamisest keeldumisega, kusjuures mõned neist on nii kõrvale tõrjutud, et see viib neid enesetapukatseteni, kahjustades tõsiselt naiste ja tütarlaste turvalist ja väärikat osalemist ühiskonnas;

	
	____________________

	
	1a ÜRO Inimõiguste Nõukogu, „Sex-based violence against women and girls: new frontiers and emerging issues“ (Naiste- ja tütarlastevastane sooline vägivald: uued piirid ja esilekerkivad küsimused), 59. istungjärk, https://www.ohchr.org/sites/default/files/documents/hrbodies/hrcouncil/sessions-regular/session59/advance-version/a-hrc-59-47-aev.pdf. 


Or. <Original>{EN}en</Original>
</Amend>
<Amend>Muudatusettepanek		<NumAm>10</NumAm>
<DocAmend>Resolutsiooni ettepanek</DocAmend>
<Article>Punkt 1 a (uus)</Article>
	

	Resolutsiooni ettepanek
	Muudatusettepanek

	
	1a. 	peab kahetsusväärseks, et Euroopa Liidu Põhiõiguste Ameti 2025. aasta põhiõiguste aruandes ei käsitleta kristlaste tagakiusamist, sealhulgas kristlastest naiste erilist haavatavust;


Or. <Original>{EN}en</Original>
</Amend>
<Amend>Muudatusettepanek		<NumAm>11</NumAm>
<DocAmend>Resolutsiooni ettepanek</DocAmend>
<Article>Punkt 4 a (uus)</Article>
	

	Resolutsiooni ettepanek
	Muudatusettepanek

	
	4a.	kutsub liikmesriike üles kavandama ja rakendama poliitikat, mis tugevdab pereelu, kaitseb leibkondade puutumatust ja pakub lapsevanematele, eelkõige emadele igakülgset tuge, mis on sotsiaalse stabiilsuse, laste heaolu ja demokraatlike ühiskondade nõuetekohase toimimise tagamise peamine meede;


Or. <Original>{EN}en</Original>
</Amend>
<Amend>Muudatusettepanek		<NumAm>12</NumAm>
<DocAmend>Resolutsiooni ettepanek</DocAmend>
<Article>Punkt 25 a (uus)</Article>
	

	Resolutsiooni ettepanek
	Muudatusettepanek

	
	25a. 	rõhutab, et ebaseaduslikud rändeteed, eriti need, mis kulgevad Vahemere kaudu, on muutunud keskkonnaks, kus naised puutuvad süstemaatiliselt kokku vägivallaga, sealhulgas vägistamise ja muude väärkohtlemise vormidega; rõhutab, et ohtlike ja ebaseaduslike rändekanalite lubamisega seab EL naised kaudselt nendesse ohtudesse; nõuab seetõttu ELi tasandi poliitikat, mis aitaks tulemuslikult likvideerida smugeldamisvõrgustikud, hoiaks ära teel olevate naiste ärakasutamise ning seaks ebaseadusliku sisenemise asemel esikohale turvalisuse ja kaitse;


Or. <Original>{EN}en</Original>
</Amend>
<Amend>Muudatusettepanek		<NumAm>13</NumAm>
<DocAmend>Resolutsiooni ettepanek</DocAmend>
<Article>Punkt 26 a (uus)</Article>
	

	Resolutsiooni ettepanek
	Muudatusettepanek

	
	26a. 	tuletab meelde, et EL peab aktiivselt hukka mõistma sundabordi, abordile sundimise ja soopõhise abordi kui põhiliste inimõiguste rikkumised; kutsub liikmesriike üles rakendama tulemuslikke meetmeid, millega kaitstakse sündimata lapse õigust elule ja naiste väärikust;


Or. <Original>{EN}en</Original>
</Amend>
<Amend>Muudatusettepanek		<NumAm>14</NumAm>
<DocAmend>Resolutsiooni ettepanek</DocAmend>
<Article>Punkt 26 b (uus)</Article>
	

	Resolutsiooni ettepanek
	Muudatusettepanek

	
	26b. 	kinnitab veel kord oma vastuseisu inimkaubanduse ja naiste ärakasutamise eri vormidele, sealhulgas asendusemaduse, sundabielu ja ebaseadusliku lapsendamise eesmärgil toimuv ärakasutamine; julgustab liikmesriike neid tavasid hukka mõistma ja nende vastu võitlema; väljendab heameelt Casablanca deklaratsiooni algatuse üle, mille raames on eksperte, teadlasi, juriste ja arste koondav rahvusvaheline eksperdirühm koostanud ettepaneku võtta vastu rahvusvaheline konventsioon asendusemaduse üldise keelustamise kohta;


Or. <Original>{EN}en</Original>
</Amend>
<Amend>Muudatusettepanek		<NumAm>15</NumAm>
<DocAmend>Resolutsiooni ettepanek</DocAmend>
<Article>Punkt 38 a (uus)</Article>
	

	Resolutsiooni ettepanek
	Muudatusettepanek

	
	38a. 	peab kahetsusväärseks soolisest ideoloogiast ja naiste identiteedi kaotamisest tulenevaid laastavaid tagajärgi, mis on kahjustanud nende õigusi ja kaitset, seadnud neid diskrimineerimise ja vägivalla ohtu ning tõsiselt mõjutanud nende emotsionaalset ja psühholoogilist heaolu; kutsub liikmesriike üles tegutsema otsustavalt, et taastada õigus- ja poliitika selgus, kaitsta kategooriat „naine“ ning tagada naiste turvalisus ja väärikus;


Or. <Original>{EN}en</Original>
</Amend>
<Amend>Muudatusettepanek		<NumAm>16</NumAm>
<DocAmend>Resolutsiooni ettepanek</DocAmend>
<Article>Punkt 39 a (uus)</Article>
	

	Resolutsiooni ettepanek
	Muudatusettepanek

	
	39a. 	tuletab meelde, et naiste suguelundite moonutamise ja sundabielude sagenemine tütarlaste seas, kes on pärit riikidest, kus sellised tavad on seaduslikud, ning Euroopa rändajate kogukondades teatatud juhtumite arvu suurenemine kujutavad endast tõsist ohtu naiste ja tütarlaste heaolule ja turvalisusele; rõhutab, et EL peab seadma esikohale nende kaitse ja tagama nende põhiliste inimõiguste austamise; nõuab seetõttu rangeid meetmeid, et hoida ära selliseid kahjulikke tavasid põlistada soovivate isikute ja organisatsioonide sisenemine ELi, ning poliitikat, mis kaitseb tulemuslikult naiste ja tütarlaste tervist, väärikust ja turvalisust;


Or. <Original>{EN}en</Original>
</Amend>
</RepeatBlock-Amend>

